ai4bharat/Pralekha huggingface dataset:
कॉरपोरेट कार्य मंत्रालय
मंत्रिमंडल ने आईसीएआई, भारत और सीपीए, पापुआ न्यू गिनी के बीच हुए एमओयू को स्वीकृति दी
प्रधानमंत्री श्री नरेन्द्र मोदी की अध्यक्षता वाले केन्द्रीय मंत्रिमंडल ने पापुआ न्यू गिनी में क्षमता निर्माण और अकाउंटिंग, फाइनेंशियल तथा ऑडिट नॉलेज बेस को मजबूत बनाने के लिए इंस्टीट्यूट ऑफ चार्टर्ड अकाउंट्स ऑफ इंडिया  और सर्टिफाइड प्रैक्टिसिंग एकाउंटेंट्स, पापुआ न्यू गिनी  के बीच हुए समझौता ज्ञापन  को स्वीकृति प्रदान कर दी है।
क्रियान्यावयन रणनीति और लक्ष्य :
इंस्टीट्यूट ऑफ चार्टर्ड एकाउंटेंट्स ऑफ इंडिया  और सर्टिफाइड प्रैक्टिसिंग एकाउंटेंट्स पापुआ न्यू गिनी निम्नलिखित क्षेत्रों में मिलकर काम करेंगे :-
- पीएनजी में तकनीकी कार्यक्रमों, सेमिनारों और सम्मेलनों का आयोजन और संचालन,
- कंपनी प्रशासन, तकनीक अनुसंधान और परामर्श, गुणवत्ता आश्वासन, फॉरेंसिंग एकाउंटिंग, कॉन्टिन्युइंग प्रोफेशनल डेवलपमेंट  के क्षेत्रों और पारस्परिक भागीदारी वाले अन्य विषयों में संभावित सहयोग और भागीदारी कायम करना।
- भारत और पीएनजी में लेखा व्यवसाय से संबंधित उपलब्ध गैर प्रतिबंधित जानकारियों को साझा करना।
- विद्यार्थी और संकाय आदान-प्रदान कार्यक्रम शुरू करना।
- पीएनजी में लेखा, वित्त और ऑडिट के क्षेत्र में अल्पकालिक व्यावसायिक पाठ्यक्रमों की पेशकश करना।
प्रमुख प्रभाव :
भारतीय चार्टर्ड एकाउंटेंट्स  स्थानीय कारोबारी समुदाय और वित्तीय रिपोर्टिंग के मामलों से जुड़े हितधारकों की सहायता कर रहे हैं तथा उन्हें खासी प्रतिष्ठा हासिल है। प्रस्तावित एमओयू से भरोसा और भी मजबूत होने का अनुमान है और इससे पापुआ न्यू गिनी में भारतीय चार्टर्ड एकाउंटेंट्स की सकारात्मक छवि तैयार होगी। आईसीएआई के पीएनजी चैप्टर सहित ऑस्ट्रेलेशिया-ओसीनिया क्षेत्र में सदस्यों की संख्या 3,000 से भी ज्यादा है। इस एमओयू के माध्यम से सीपीए, पीएनजी को मिलने वाली सहायता से क्षेत्र में मौजूद आईसीएआई के सदस्यों को फायदा होगा और आईसीएआई के सदस्यों को अतिरिक्त प्रोत्साहन मिलेगा।
पृष्ठभूमि
इंस्टीट्यूट ऑफ चार्टर्ड एकाउंटेंट्स ऑफ इंडिया  भारत में चार्टर्ड एकाउंटेंट्स के व्यवसाय को विनियमित करने के लिए “द चार्टर्ड एकाउंटेंट्स अधिनियम, 1949” के अंतर्गत स्थापित की गई एक सांविधिक संस्था है। सर्टिफाइड प्रैक्टिसिंग एकाउंटेंट्स पापुआ न्यू गिनी , पापुआ न्यूगिनी में लेखा और ऑडिट मानकों के निर्धारण व लेखा व्यवसाय के हितों को प्रोत्साहन देने के लिए एकाउंटेंट्स अधिनियम, 1996 के अंतर्गत स्थापित प्रमुख लेखा व्यावसायिक संगठन है।
वीआरआरके/एमजी/एएम/एमपी
(
वाणिज्य एवं उद्योग मंत्रालय
सरकार ने एपीआई और उनके द्वारा तैयार नुस्खों की निर्यात नीति में संशोधन किया
सरकार ने सक्रिय औषधि अवयव  और उनके द्वारा तैयार नुस्खों के सम्बंध में निर्यात नीति तथा प्रतिबंधित निर्यात में संशोधन किया है।
वाणिज्य एवं उद्योग मंत्रालय के अधीन विदेश व्यापार महानिदेशालय द्वारा जारी अधिसूचना में कहा गया है कि प्रतिबंध फौरन प्रभाव में आ जायेंगे और अगले आदेशों तक लागू रहेंगे। इस अधिसूचना में निम्नलिखित एपीआई और उनके द्वारा तैयार नुस्खों का विवरण इस प्रकार है –
i. पैरासिटामोल
ii. टिनिडेजोल
iii. मेट्रोनीडेजोल
iv. ऐसीक्लोविर
v. विटामिन बी 1
vi. विटामिन बी 6
vii. विटामिन बी 12
viii. प्रोजेस्टेरोन
ix. क्लोरेमफेनिकोल
x. एरिथ्रोमाइसिन साल्ट
xi. नियोमाइसीन
xii. क्लिंडामाइसिन साल्ट
xiii. ऑरनीडिजोल
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 194.43 करोड़ टीके लगाए जा चुके हैं
भारत में सक्रिय मरीजों की संख्या 28,857 है
सक्रिय मामलों की दर 0.07 प्रतिशत है
स्वस्थ होने की वर्तमान दर 98.72 प्रतिशत
बीते चौबीस घंटों में 3,345 लोग स्वस्थ हुए,अब तक स्वस्थ हुए कुल लोगों की संख्या 4,26,36,710 है
पिछले 24 घंटों में 5,233 नए मामले सामने आए
दैनिक सक्रिय मामलों की दर 1.67 प्रतिशत है
साप्ताहिक सक्रिय मामलों की दर 1.12 प्रतिशत है
अब तक 85.35 करोड़ जांच की जा चुकी हैं,बीते चौबीस घंटों में 3,13,361 जांच की गई
प्रधानमंत्री कार्यालय
डेनमार्क की प्रधानमंत्री के साथ भारतीय प्रधानमंत्री की बैठक पर प्रेस विज्ञप्ति
प्रधानमंत्री श्री नरेन्द्र मोदी ने आज डेनमार्क की प्रधानमंत्री सुश्री मेटे फ्रेडरिकसन के साथ द्विपक्षीय वार्ता की।
दोनों नेताओं ने आमने-सामने के प्रारूप में बातचीत की, जिसके बाद प्रतिनिधिमंडल स्तर की वार्ता हुई।
दोनों प्रधानमंत्रियों ने भारत-डेनमार्क हरित सामरिक साझेदारी की प्रगति की समीक्षा की। इस बातचीत में अक्षय ऊर्जा, खास तौर पर अपतटीय पवन ऊर्जा व ग्रीन हाइड्रोजन और साथ ही साथ कौशल विकास, स्वास्थ्य, शिपिंग, जल तथा आर्कटिक में सहयोग जैसे विषय शामिल रहे।
प्रधानमंत्री ने भारत के प्रमुख कार्यक्रमों में डेनमार्क की कंपनियों के सकारात्मक योगदान की प्रशंसा की। प्रधानमंत्री फ्रेडरिकसन ने डेनमार्क में भारतीय कंपनियों की सकारात्मक भूमिका पर प्रकाश डाला।
दोनों नेताओं ने दोनों देशों के बीच लोगों के बढ़ते आपसी संबंधों की सराहना की और प्रवासन व गतिशीलता साझेदारी पर आशय घोषणा का स्वागत किया।
दोनों नेताओं ने क्षेत्रीय और वैश्विक मुद्दों पर भी विचारों का आदान-प्रदान किया।
प्रतिनिधिमंडल स्तर की वार्ता के बाद एक संयुक्त वक्तव्य अपनाया गया, जिसे यहां देखा जा सकता है।
इस दौरान संपन्न हुए समझौतों की सूची यहांदेखी जा सकती है।
प्रधानमंत्री कार्यालय
प्रधानमंत्री ने बिहार के मुख्यमंत्री पद की शपथ लेने पर श्री नीतीश कुमार को बधाई दी
प्रधानमंत्री श्री नरेन्द्र मोदी ने बिहार के मुख्यमंत्री के रूप में शपथ लेने पर श्री नीतीश कुमार को बधाई दी है।
एक ट्वीट में प्रधानमंत्री ने कहा, "बिहार के मुख्यमंत्री के रूप में शपथ लेने पर नीतीश कुमार जी को बधाई। मैं उन सभी को भी बधाई देता हूं, जिन्होंने बिहार सरकार में मंत्री पद की शपथ ली है। एनडीए परिवार बिहार की प्रगति के लिए साथ मिलकर काम करेगा। बिहार के कल्याण के लिए केंद्र की ओर से हरसंभव सहयोग का आश्वासन देता हूं।''
प्रधानमंत्री कार्यालय
ड्रोन संबंधी नए नियमों से भारत में इस क्षेत्र के लिए ऐतिहासिक क्षण की शुरुआत हो गई है : प्रधानमंत्री
प्रधानमंत्री श्री नरेन्द्र मोदी ने कहा है कि ड्रोन संबंधी नए नियमों से भारत में इस क्षेत्र के लिए एक ऐतिहासिक क्षण की शुरुआत हो गई है। उन्होंने यह भी कहा कि ड्रोन संबंधी नए नियमों से स्टार्ट-अप्स के साथ-साथ इस सेक्टर में काम करने वाले हमारे युवाओं को भी काफी मदद मिलेगी।
प्रधानमंत्री ने ट्वीट में कहा;
‘ड्रोन संबंधी नए नियमों से भारत में इस क्षेत्र के लिए एक ऐतिहासिक क्षण की शुरुआत हो गई है। ये नियम विश्वास और स्व-प्रमाणन की अवधारणा पर आधारित हैं। इसके तहत अनुमोदन एवं अनुपालन से संबंधित आवश्यकताओं और इस क्षेत्र में प्रवेश करने संबंधी बाधाओं को काफी हद तक कम कर दिया गया है।
ड्रोन संबंधी नए नियमों से स्टार्ट-अप्स के साथ-साथ इस सेक्टर में काम करने वाले हमारे युवाओं को भी काफी मदद मिलेगी। इससे नवाचार और कारोबार के लिए संभावनाओं के नए द्वार खुल जाएंगे। इससे भारत को एक ड्रोन हब बनाने के लिए नवाचार, प्रौद्योगिकी और इंजीनियरिंग में भारत की विशिष्ट क्षमताओं का व्यापक उपयोग करने में भी काफी मदद मिलेगी।’
शिक्षा मंत्रालय
एचआरडी मंत्री एवं खेल मंत्री कल स्कूली छात्रों के साथ विख्यात खिलाड़ियों की फिट इंडिया वार्ता आरंभ करेंगे
चैंपियन एथलीट छात्रों से बात करेंगे और फिट इंडिया वार्ता में अपने जीवन की प्रेरणादायी कहानियों को साझा करेंगे
भारत सरकार का प्रमुख कार्यक्रम फिट इंडिया हमारे देश के कुछ शीर्ष खिलाड़ियों के साथ परस्पर संवादमूलक सत्रों की श्रृंखला का आरंभ कर रहा है, जिसका लक्ष्य स्कूली छात्रों को प्रेरित करना है। फिट इंडिया वार्ता नामक ये सत्र कल, 3 जुलाई को केंद्रीय मानव संसाधन विकास मंत्री डॉ. आरपी निशंक, केंद्रीय युवा मामले एवं खेल मंत्री श्री किरण रिजिजू, बैडमिंटन खिलाड़ी पी वी सिंधु तथा भारतीय फुटबाल टीम के कप्तान सुनील छेत्री की उपस्थिति में आरंभ होंगे।
फिट इंडिया वार्ता सत्रों का आयोजन भारतीय खेल प्राधिकरण तथा मानव संसाधन विकास मंत्रालय  के सहयोग से किया जा रहा है।
केंद्रीय मानव संसाधन विकास मंत्री डॉ. रमेश पोखरियाल निशंक ने कहा, ‘मैंने श्री किरण रिजिजू से अनुरोध किया है कि वे एक प्लेटफार्म के जरिये सीधे हमारे स्कूली छात्रों से बात करें और उन्होंने न केवल पूरी तरह कृतज्ञ किया, बल्कि पी वी सिंधु तथा सुनील छेत्री जैसे विख्यात खिलाड़ियों को हमारे पहले सत्र के लिए शामिल करने का निर्णय भी किया। हम सभी 3 जुलाई को उपस्थित रहेंगे। आप जो भी चाहते हैं, कृपया पूछें और हम 5 बजे सायं सत्र के दौरान आपको उत्तर देंगे।’
कई अग्रणी और विख्यात खिलाड़ी अपने बचपन के अनुभवों, किस तरह उन्हें इसकी प्रेरणा मिली, अपनी विफलताओं, संघर्षों और अपनी सफलताओें के किस्से साझा करेंगे। इससे श्रोताओं को बहुत प्रेरणादायी और उनकी जीवन यात्रा के दिलचस्प -एक साधारण स्कूली छात्र से विश्व स्तरीय चैंपियन बनने के- वाकयों को सुनने का अवसर मिलेगा।
युवा मामले एवं खेल मंत्री श्री किरण रिजिजू ने कहा कि यह एक श्रृंखला है जिसमें चैंपियन एथलीट छात्रों से बात करेंगे और उनकी प्रेरणादायी जीवन गाथाओं को साझा करेंगे। मैं सभी स्कूली छात्रों, शिक्षकों तथा माता-पिताओं को इससे जुड़ने तथा हमसे सीधे परस्पर बातचीत करने के लिए आमंत्रित करता हूं।
कुल मिला कर छह सत्र होंगे जो 14 जुलाई तक आयोजित किए जाएंगे। बैडमिंटन खिलाड़ी अश्विनी पोन्नप्पा, भारतीय महिला हॉकी टीम की कप्तान रानी रामपाल, टेबल टेनिस स्टार मणिका बत्रा, शूटर अपूर्वी चंदेला तथा प्रेरणादायी पैरालिम्पियन दीपा मलिक सत्रों में शामिल होंगी।
इन्हें श्री रमेश पोखरियाल निशंक के सोशल मीडिया पेजों, मानव संसाधन विकास मंत्रालय के सोशल मीडिया पेजों, फिट इंडिया फेसबुक एवं यूट्यूब चैनल, स्पोर्ट्र्स तक यूट्यूब चैनल तथा डीडी स्पोर्ट्र्स टेलीविजन और यूट्यूब चैनल पर स्ट्रीम किया जाएगा।
15 अप्रैल से फिट इंडिया अग्रणी फिटनेस विशेषज्ञों के साथ स्कूली छात्रों के लिए विशिष्ट कंटेंट सत्रों का आयोजन कर रहा है। ये स्कूली छात्रों के लिए विशिष्ट रूप से क्यूरेटेड कैप्सुल हैं।
सड़क परिवहन एवं राजमार्ग मंत्रालय
श्री नितिन गडकरी ने कहा कि भारतमाला परियोजना के एक हिस्से के रूप में सिन्नर बाईपास के निर्माण सहित राष्ट्रीय राजमार्ग- 160 के सिन्नर-शिरडी खंड को चार लेन का बनाने में कार्बन फुटप्रिंट न्यूनतम करने और यातायात की भीड़ को कम करने के लिए विभिन्न महत्वपूर्ण तकनीकों का उपयोग किया जा रहा है
केंद्रीय सड़क परिवहन और राजमार्ग मंत्री श्री नितिन गडकरी ने कहा कि भारतमाला परियोजना के एक हिस्से के रूप में हम वर्तमान में महाराष्ट्र में सिन्नर बाईपास के निर्माण सहित राष्ट्रीय राजमार्ग-160 के सिन्नर-शिरडी खंड को चार लेन का बनाने के काम में लगे हुए हैं। सिलसिलेवार किए गए ट्वीट्स में उन्होंने कहा कि इस परिवर्तनकारी परियोजना का बहुत अधिक सामाजिक महत्व है, क्योंकि यह परियोजना शिरडी की पैदल यात्रा करने वाले साईं बाबा भक्तों के लिए एक समर्पित ‘रूट’ या 'मार्ग' के रूप में काम करेगी। इसके अलावा, यह आर्थिक उत्प्रेरक के रूप में कार्य करने के लिए तैयार है। इससे आसपास के क्षेत्रों का भी तेजी से विकास हो रहा है।
श्री गडकरी ने कहा कि इस पहल का एक मुख्य उद्देश्य महाराष्ट्र के दो प्रमुख धार्मिक शहरों शिरडी और नासिक/त्र्यंबकेश्वर के बीच लगने वाले यात्रा समय को काफी हद तक कम करना है। इसके अलावा, स्थिरता के लिए हमारी मजबूत प्रतिबद्धता के अनुरूप, इस परियोजना में कार्बन फुटप्रिंट को न्यूनतम करने और यातायात की भीड़ को कम करने के लिए विभिन्न उल्लेखनीय तकनीकों को शामिल किया गया है। उन्होंने कहा कि उल्लेखनीय प्रक्रियाओं में सर्विस रोड के निर्माण में प्लास्टिक कचरे का उपयोग, सीमेंट ट्रीटेड बेस  और सीमेंट ट्रीटेड सब-बेस  के साथ-साथ ही सड़क की सतह के लिए 'आरएपी'  का उपयोग शामिल है।
श्री गडकरी ने कहा कि प्रधानमंत्री श्री नरेन्द्र मोदी के गतिशील नेतृत्व में हमारी अटूट प्रतिबद्धता इस क्षेत्र के समग्र विकास को बढ़ावा देते हुए अधिक कुशल और पर्यावरण अनुकूल गतिशील नेटवर्क का निर्माण करने में निहित है।
नागरिक उड्डयन मंत्रालय
श्री ज्योतिरादित्य एम. सिंधिया ने खजुराहो में हेलीशिखर सम्मेलन 2023 और उड़ान 5.2 का उद्घाटन किया
उड़ान 5.2 श्रेणी 1ए  और श्रेणी 1  जैसे छोटे विमानों के जरिये दूर-दराज के क्षेत्रों तक कनेक्टिविटी सुनिश्चित करने पर केंद्रित है
नागरिक उड्डयन और इस्पात मंत्री श्री ज्योतिरादित्य एम. सिंधिया ने आज मध्य प्रदेश के खजुराहो में हेली शिखर सम्मेलन 2023 का उद्घाटन किया ।श्री सिंधिया ने कार्यक्रम के दौरान आरसीएस उड़ान 5.2 और हेली सेवा-ऐपको भी लॉन्च किया।
इस 5वें हेलीकॉप्टर एवं लघुविमान शिखर सम्मेलन  का आयोजन नागरिक उड्डयन मंत्रालय द्वारा मध्य प्रदेश सरकार, पवन हंस लिमिटेड और फेडरेशन ऑफ इंडियन चैंबर्स ऑफ कॉमर्स एंडइंडस्ट्री  के सहयोग से संयुक्त रूप से किया गया। कार्यक्रम का विषय था' रीचिंग द लास्ट माइल: रीजनल कनेक्टिविटी थ्रू हेलीकॉप्टर्स एंड स्मॉल एयरक्राफ्ट' यानी दूर-दराज तक पहुंच: हेलीकॉप्टर एवं छोटे विमानों के जरिये क्षेत्रीय कनेक्टिविटी। कार्यक्रम के दौरान एक उद्घाटन सत्र और उसके बाद एक तकनीकी सत्र का आयोजन किया गया। इस शिखर सम्मेलन के मुख्य उद्देश्य इस प्रकार हैं:
- भारतीय हेलीकॉप्टर एवं लघु विमान उद्योग के विकास गाथा पर चर्चा करने के लिए उद्योग के सभी हितधार कों और नीति निर्माताओं के लिए एक साझा प्लेटफॉर्म उपलब्ध कराना।
- सुदूर एवं पहाड़ी इलाकों में उड़ान योजना का दायरा बढ़ाना और देश में ग्रामीण से शहरी कनेक्टिविटी का विस्तार करना।
- निर्बाध सेवाएं उपलब्ध कराते हुए मौजूदा एवं संभावित पर्यटन हॉटस्पॉट के लिए हेलीकॉप्टर और छोटे विमानों के जरिये कनेक्टिविटी को बढ़ावा देना।
उड़ान 5.2 को देश में दूरदराज के क्षेत्रों एवं क्षेत्रीय इलाकों में कनेक्टिविटी को बेहतर करने और 1ए  एवं श्रेणी 1  जैसे छोटे विमानों के जरिये अंतिम छोर तक कनेक्टिविटी सुनिश्चित करने के लिए लॉन्च किया गया है।
श्री ज्योतिरादित्य सिंधिया ने कहा, “पिछले नौ वर्षों में देश के नागर विमानन क्षेत्र का लोकतांत्रिकरण हुआ है। एयरपोर्ट्स की संख्या के साथ-साथ विमानों और मार्किट साइज का भी व्यापक विस्तार हुआ है। और इस विस्तार में जितने महत्वपूर्ण महानगरों के एयरपोर्ट और बड़े एयरलाइन्स हैं उतने ही महत्वपूर्ण छोटे शहरों के एयरपोर्ट, छोटी एयरलाइन्स एवं हेलीकाप्टर हैं।“
श्री ज्योतिरादित्य सिंधिया ने बताया , “हमने आज हेलीकॉप्टर के लिए उड़ान 5.2 की शुरुआत की है और इसके तहत हमने वीजीएफ में वृद्धि की है और फेयर कैप कम किया। इसी के साथ हमने हेली सेवा का सिंगल विंडो सेवा प्लेटफॉर्म भी आरम्भ किया है। इसके माध्यम से ATC से सारी स्वीकृतियां आप अपने मोबाइल पर प्राप्त कर सकेंगे।“
श्री ज्योतिरादित्य सिंधिया ने कहा “आज हमने छोटे एयरक्रॉफ्ट के लिए उड़ान 5.2 का भी आरम्भ किया। साथ ही उड़ान 5.0. के 22 रुट आज हमने अवार्ड किये हैं जो इसी बात को रेखांकित करते हैं कि दूरदराज के क्षेत्रों में रहने वाले नागरिकों को भी हवाई यात्रा की सुविधा प्रधानमंत्री श्री नरेंद्र मोदी के नेतृत्व में उपलब्ध कराई जा रही है।“
श्री सिंधिया ने कार्यक्रम के दौरान हेली-सेवा मोबाइल ऐप्लिकेशन को भी लॉन्च किया। हेली सेवा पोर्टल डिजिटल इंडिया के तहत नागरिक उड्डयन मंत्रालय की एक पहल है। इसके तहत हेलीकॉप्टर ऑपरेटरों और जिला अधिकारियों के बीच एक परिवेश तैयार करने के लिए एक साझा प्लेटफॉर्म स्थापित किया गया है।यह मोबाइल ऐप्लिकेशन इसे उपयोगकर्ता अनुभव, सामग्री अपलोड करने और उपयोग करने के लिहाज से कहीं अधिक सुविधाजनक बना देगा।
भारत में हेलीकॉप्टर और लघुविमान क्षेत्र को आगे बढ़ाने के लिए पवनहंस और जेट सर्व के बीच एक समझौता ज्ञापन  पर भी हस्ताक्षर किए गए।
प्रधानमंत्री कार्यालय
प्रधानमंत्री ने चंद्रपुर से लोकसभा सांसद श्री बालूभाऊ नारायणराव धानोरकर के निधन पर शोक व्यक्त किया
प्रधानमंत्री श्री नरेन्द्र मोदी ने चंद्रपुर से लोकसभा सदस्य श्री बालूभाऊ नारायणराव धानोरकर के निधन पर गहरा शोक व्यक्त किया है।
“चंद्रपुर से लोकसभा सांसद श्री बालूभाऊ नारायणराव धानोरकर जी के निधन से व्यथित हूं। वे जनसेवा में अपने योगदान और गरीबों के सशक्तिकरण के लिये याद किये जायेंगे। उनके परिजनों और समर्थकों के प्रति संवेदनायें। ओम् शांति।”
कोयला मंत्रालय
भारत और इंडोनेशिया के बीच कोयले के बारे में 5वें संयुक्त कार्यदल की बैठक 5 नवंबर 2020 को आयोजित होगी
भारत और इंडोनेशिया के बीच कोयले के बारे में 5वें संयुक्त कार्यदल  की बैठक 5 नवंबर 2020 को आयोजित होगी। इस बैठक की मेज़बानी भारत कर रहा है। कोविड महामारी के कारण हवाई यात्रा पर लागू प्रतिबंधों के कारण यह बैठक नई दिल्ली से वीडियो कॉन्फ़्रेंस के माध्यम से आयोजित हो रही है।
भारत सरकार की ओर से इस बैठक की सह-अध्यक्षता कोयला मंत्रालय, भारत सरकार के अतिरिक्त सचिव श्री विनोद कुमार तिवारी और इंडोनेशिया की ओर से इंडोनेशिया गणराज्य के खनिज और कोयला मंत्रालय के ऊर्जा और खनिज संसाधन विभाग के महानिदेशक डॉ. आईआर. रिदवान जमालुद्दीन संयुक्त रूप से करेंगे।
एक दिन की जेडब्ल्यूजी की बैठक में भारतीय कोयला नीति सुधारों और हाल की प्रगति पर विचार-विमर्श किया जायेगा। बैठक में भारत में खाना पकाने के लिये कोयले के अन्वेषण और वाणिज्यिक कोयला खनन; भारत में सीसीटी के अनुसंधान और विकास व कोविड-19 के बाद के समय में भारत और इंडोनेशिया के बीच कोयले के बारे में संभावित व्यापार सहयोग पर भी चर्चा होगी।
विनियामक ढांचे की पृष्ठभूमि में व्यापार के अवसरों को प्रभावित करने वाले मुद्दों पर चर्चा करने के लिए दोनों पक्षों के बीच आमने-सामने की वार्ता दोनों देशों के उद्योगों को एक साथ लाएगी। इस बैठक से कोयला क्षेत्र में व्यापार के अवसरों के अधिक क्षेत्रों का भी पता चलेगा। बैठक में विचार-विमर्श से दोनों देशों के बीच कोयला कारोबार का मार्गदर्शन होगा।
भारतीय प्रतिस्पर्धा आयोग
सीसीआई ने ईक्यूटी एबी  द्वारा अपनी सहायक कंपनियों  सहित बेरिंग प्राइवेट इक्विटी एशिया ग्रुप लिमिटेड  और, उस सीमा तक जो पहले से ही बीपीईए समूह के स्वामित्व में नहीं है, सामान्य भागीदार  निकायों  के 100 प्रतिशत के अधिग्रहण, और  जीन एरिक सलाटा रोथलेडर  द्वारा ईक्यूटी की इक्विटी शेयरधारिता के 9.9 प्रतिशत तक के अधिग्रहण को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31 के तहत ईक्यूटी एबी  द्वारा अपनी सहायक कंपनियों  सहित बेरिंग प्राइवेट इक्विटी एशिया ग्रुप लिमिटेड  और, उस सीमा तक जो पहले से ही बीपीईए समूह के स्वामित्व में नहीं है, सामान्य भागीदार  निकायों  के 100 प्रतिशत का अधिग्रहण किए जाने; और  जीन एरिक सलाटा रोथलेडर  द्वारा ईक्यूटी की इक्विटी शेयरधारिता के 9.9 प्रतिशत तक का अधिग्रहण किए जाने को मंजूरी दे दी है।
प्रस्तावित संयोजन  ईक्यूटी द्वारा परोक्ष रूप से एक या अधिक पूर्ण स्वामित्व वाली सहायक कंपनियों के जरिए बीपीईए समूह के सभी शेयरों का अधिग्रहण  एवं पूर्ण नियंत्रण किए जाने और, उस सीमा तक जो पहले से ही बीपीईए समूह के स्वामित्व में नहीं है, सामान्य भागीदार  निकायों, जो बीपीईए समूह  द्वारा प्रबंधित या उससे सलाह प्राप्त प्रत्येक फंड को नियंत्रित करता है, का नियंत्रण किए जाने और  बीपीईए की संस्थापक द्वारा ईक्यूटी की इक्विटी शेयरधारिता के 9.9 प्रतिशत तक का अधिग्रहण किए जाने से संबंधित है।
ईक्यूटी एक विशेष उद्देश्य-आधारित वैश्विक निवेश संगठन है जो सक्रिय स्वामित्व रणनीतियों पर केंद्रित है। ईक्यूटी समूह में ईक्यूटी और इसकी प्रत्यक्ष एवं अप्रत्यक्ष सहायक कंपनियां शामिल हैं, जिनमें ईक्यूटी फंडों के सामान्य साझेदार और फंड मैनेजर और ईक्यूटी फंडों को सलाह देने वाले निकाय या संस्थाएं शामिल हैं।
लक्षित कंपनी, जिसका मुख्यालय हांगकांग के साथ-साथ सिंगापुर में भी है, एक अखिल एशियाई प्राइवेट मार्केट फर्म है। बीपीईए समूह और उसकी सहायक कंपनियां प्रौद्योगिकी, शिक्षा, व्यावसायिक सेवाओं, विनिर्माण, रसद , स्वास्थ्य सेवा और उपभोक्ता क्षेत्रों सहित कई अलग-अलग बाजारों में सक्रिय प्राइवेट इक्विटी फंडों को सलाह देती हैं।
सीसीआई का विस्तृत आदेश जल्द ही जारी किया जाएगा।
रक्षा मंत्रालय
वायुसेना स्टेशन जोधपुर में गरुड़-VII अभ्यास
भारतीय वायु सेना  और फ्रांसीसी वायु और अंतरिक्ष बल  दिनांक 26 अक्टूबर से 12 नवंबर, 2022 तक जोधपुर वायु सेना स्टेशन पर 'गरुड़ VIl' नामक एक द्विपक्षीय अभ्यास में भाग ले रहे हैं। इस अभ्यास में एफएएसएफ चार राफेल लड़ाकू विमान, एक A-330 मल्टी रोल टैंकर ट्रांसपोर्ट  विमान और 220 कर्मियों की एक टुकड़ी के साथ भाग लेगा। भारतीय वायुसेना सू-30 एमकेआई, राफेल, एलसीए तेजस और जगुआर लड़ाकू विमानों के साथ-साथ लाइट कॉम्बैट हेलीकॉप्टर  और एमआई-17 हेलीकॉप्टरों के साथ भाग ले रही है। भारतीय वायुसेना की टुकड़ी में फ्लाइट रिफ्यूलिंग एयरक्राफ्ट, एवाक्स और एईडब्ल्यू एंड सी जैसे लड़ाकू और सक्षम सैन्य साजोसामान भी शामिल होंगे। यह संयुक्त अभ्यास दोनों देशों को सर्वोत्तम प्रथाओं को साझा करने के साथ-साथ सैन्य अभियानगत क्षमता और अंतःक्रियाशीलता बढ़ाने के लिए एक मंच प्रदान करेगा।
यह द्विपक्षीय अभ्यास का सातवां संस्करण है। पहला, तीसरा और पांचवां संस्करण भारत में क्रमशः 2003, 2006 और 2014 में वायु सेना स्टेशनों ग्वालियर, कलाईकुंडा और जोधपुर में आयोजित किया गया था । दूसरा, चौथा और छठा संस्करण फ्रांस में 2005, 2010 और 2019 में आयोजित किया गया था।
इस अभ्यास में भारतीय वायुसेना और एफएएसएफ की भागीदारी दोनों देशों के बीच द्विपक्षीय संबंधों को मजबूत करने के अलावा पेशेवर बातचीत, अनुभवों के आदान-प्रदान और परिचालन संबंधी ज्ञान में वृद्धि को प्रोत्साहन देगी।
मंत्रिमण्डल
मंत्रिमंडल ने पेटेंट प्राप्त करने में तेजी लाने और उसे कारगर बनाने वाले कार्यक्रम को मंजूरी दी
 के अधीन भारतीय पेटेंट कार्यालय द्वारा विभिन्न देशों या क्षेत्रों के पेटेंट कार्यालयों के साथ पेटेंट प्राप्त करने में तेजी लाने और उसे कारगर बनाने वाले  कार्यक्रम को अपनाए जाने के प्रस्ताव को मंजूरी दे दी है।
उपरोक्त कार्यक्रम प्रायोगिक आधार पर केवल तीन वर्षों के लिए सबसे पहले जापान पेटेंट ऑफिस  और भारतीय पेटेंट कार्यालय के बीच शुरू होगा। इस प्रायोगिक कार्यक्रम के तहत भारतीय पेटेंट कार्यालय विद्युत, इलेक्ट्रॉनिक्स, कम्प्यूटर विज्ञान, सूचना प्रौद्योगिकी, भौतिकी, सिविल, यांत्रिक, वस्त्र, मोटरवाहन और धातु विज्ञान जैसे तकनीकी क्षेत्रों में पेटेंट आवेदन प्राप्त करेगा, जबकि जेपीओ प्रौद्योगिकी के सभी क्षेत्रों में आवेदन प्राप्त करेगा।
पीपीएच कार्यक्रम से भारतीय पेटेंट कार्यालय को निम्नलिखित लाभ होंगे-
i. पेटेंट आवेदनों के निपटारे में लगने वाले समय में कमी।
ii. लंबित पेटेंट आवेदनों में कमी।
iii. पेटेंट आवेदनों की जांच-पड़ताल की प्रक्रिया में सुधार।
iv. भारत के स्टार्टअप और एमएसएमई सहित भारतीय निवेशकों को जापान में अपने पेटेंट आवेदनों की जांच-पड़ताल में तेजी लाने का अवसर।
वाणिज्य एवं उद्योग मंत्री के निर्णय अनुसार भविष्य में कार्यक्रम का दायरा बढ़ाया जा सकता है। कार्यक्रम के क्रियान्वयन के लिए पेटेंट कार्यालय स्वयं अपने दिशा-निर्देशों की रूपरेखा तैयार करेंगे।
कोयला मंत्रालय
आजादी का अमृत महोत्सव समारोह के तहत भारत कोकिंग कोल लिमिटेड  द्वारा की गई पर्यावरण संबंधी पहल
कोयला मंत्रालय द्वारा देश भर में कोयला क्षेत्र और उसके आसपास के हिस्सों में हाल ही में शुरू किए गए देशव्यापी वृक्षारोपण अभियान-2021 के तहत कोल इंडिया लिमिटेड  की अनुषंगी भारत कोकिंग कोल लिमिटेड  ने भी अपने परिसरों में पौधारोपण का एक बड़ा कार्यक्रम शुरू किया है। इस अभियान का आयोजन आजादी का अमृत महोत्सव समारोह के हिस्से के रूप में किया गया है।
कार्यक्रम के तहत भारत कोकिंग कोल लिमिटेड के विभिन्न क्षेत्रों की खदानों और वाशरिज में 5,225 लोगों ने भाग लिया।
मुख्य सतर्कता अधिकारी, कुमार अनिमेष; निदेशक  संचालन, श्री चंचल गोस्वामी; निदेशक  श्री पी वी के एम राव और मुख्यालय के विभिन्न महाप्रबंधकों/प्रमुखों ने कार्यक्रम में भाग लिया और कार्यालय परिसर के चारों ओर अलग-अलग किस्मों के पौधे लगाए। निदेशक  ने ऑनलाइन कार्यक्रम में भाग लिया। एमटी हॉस्टल में भी व्यवस्था की गई और प्रबंधन प्रशिक्षुओं ने भी सक्रिय रूप से अभियान में भाग लिया। धनबाद क्षेत्र के गणमान्य व्यक्तियों की उपस्थिति में बीसीसीएल के 58 स्थलों पर 17,570 पौधे लगाए गए और 16,500 अन्य पौधे ग्रामीणों के बीच वितरित भी किए गए।
कोविड-19 प्रोटोकॉल सुनिश्चित करने के लिए, 58 वृक्षारोपण स्थलों में से अधिकांश को लाइव वीडियो कॉन्फ्रेंसिंग के माध्यम से मुख्य समारोह से जोड़ा गया था।
उप राष्ट्रपति सचिवालय
उपराष्ट्रपति श्री जगदीप धनखड़ ने भारतीय प्रशासनिक सेवा के अधिकारियों से कहा - प्रेरक, प्रेरणादायक और परिवर्तन के केंद्र बनें
उपराष्ट्रपति ने युवा सिविल सेवकों से विनम्रता, सद्गुण और खुलेपन के माध्यम से अपने आचरण का उदाहरण प्रस्तुत करने को कहा
उपराष्ट्रपति ने कहा-आज एक ऐसा तंत्र है जहां कानून का शासन, जवाबदेही और पारदर्शिता मार्गदर्शक सिद्धांत हैं
उपराष्ट्रपति ने भारतीय प्रशासनिक सेवा के 2021 बैच के अधिकारियों को संबोधित किया
उपराष्ट्रपति श्री जगदीप धनखड़ ने आज युवा सिविल सेवकों से अपनी भूमिकाओं के निष्पादन में विनम्रता, सद्गुण और खुलेपन के माध्यम से अपने आचरण का अनुकरण करने का आह्वान किया। इस बात पर बल देते हुए कि समाज पर उनकी छाप अमिट होगी, उपराष्ट्रपति ने उनसे "प्रेरक, प्रेरणादायक और परिवर्तन का केंद्र" बनने का आग्रह किया क्योंकि नागरिक उन्हें आदर्श व्यक्तित्व के रूप में देखेंगे।
उपराष्ट्रपति ने आज नई दिल्ली में उपराष्ट्रपति निवास में भारतीय प्रशासनिक सेवा के 2021 बैच के प्रशिक्षु अधिकारियों को संबोधित करते हुए इस बात पर बल दिया कि वे ऐसे समय में लोक सेवा में प्रवेश कर रहे हैं जब देश में बड़े बदलाव लाने वाले परिवर्तन हो रहे हैं। राष्ट्रीय प्रगति के लिए महत्वपूर्ण मानव संसाधन के रूप में सिविल सेवकों के महत्व पर प्रकाश डालते हुए उन्होंने बल देकर कहा कि अमृत काल में उनका योगदान बड़ा परिवर्तनकारी साबित होगा।
उपराष्ट्रपति ने देश में प्रचलित सरकारी पहलों के सक्षम इकोसिस्टम की सराहना करते हुए कहा कि इस वर्तमान माहौल में प्रत्येक युवा व्यक्ति अपने सपनों और आकांक्षाओं को साकार कर सकता है। उन्होंने देश की हालिया उपलब्धियों, जैसे बार-बार के प्रयासों के बाद नारी शक्ति वंदन अधिनियम का पारित होना और चंद्रयान-3 की चंद्रमा के दक्षिणी ध्रुव पर सफल लैंडिंग की ओर भी ध्यान आकर्षित किया।
अधिकारियों को "भारत@2047 के पैदल सैनिक" के रूप में संदर्भित करते हुए, उन्होंने बल देकर कहा कि शासन को चलाने और निर्णय लेने में भाग लेकर, वे बड़े वैश्विक कल्याण के लिए अपनी मातृभूमि की सेवा करेंगे।
उपराष्ट्रपति ने यह उल्लेख करते हुए कहा कि एक समय था जब भ्रष्टाचार आम बात थी। उपराष्ट्रपति ने रेखांकित किया कि "सत्ता के गलियारों को सत्ता के दलालों से मुक्त कर दिया गया है।" उन्होंने रेखांकित करते हुए कहा कि आज अधिकारियों के पास एक ऐसा इकोसिस्टम है जहां कानून का शासन, जवाबदेही और पारदर्शिता मार्गदर्शक सिद्धांत हैं, जो उन्हें व्यापक सार्वजनिक हित के लिए प्रभावी ढंग से काम करने में सक्षम बनाएगा।
कार्यक्रम में उपराष्ट्रपति के सचिव, श्री सुनील कुमार गुप्ता, कार्मिक और प्रशिक्षण विभाग  की सचिव, श्रीमती एस. राधा चौहान, अतिरिक्त सचिव, श्री राहुल सिंह और अन्य वरिष्ठ अधिकारी भी उपस्थित थे।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
भारत में पिछले 24 घंटों में वैक्सीन की 54.24 लाख खुराकें लगाई गईं।
देशव्यापी टीकाकरण अभियान के तहत अब तक वैक्सीन की 29.46 करोड़ डोज लगाई गई है।
पिछले 24 घंटों में भारत में 50,848 नये मामले दर्ज हुये।
भारत में सक्रिय मामले कम होकर 6,43,194 तक पहुंचे, जो 82 दिनों में सबसे कम हैं।
अब तक पूरे देश में कुल 2,89,94,855 मरीज स्वस्थ हुये।
पिछले 24 घंटों के दौरान 68,817 मरीज स्वस्थ हुये।
पिछले लगातार 41वें दिन दैनिक नये मामलों की तुलना में दैनिक रिकवरी अधिक रही।
रिकवरी दर में इजाफा, वह 96.56 प्रतिशत पहुंची।
साप्ताहिक पॉजिटिविटी दर पांच प्रतिशत से नीचे कायम। वर्तमान में यह 3.12 प्रतिशत है।
दैनिक पॉजिटिविटी दर 2.67 प्रतिशत है, जो लगातार 16वें दिन पांच प्रतिशत से कम पर कायम है।
जांच क्षमता में उल्लेखनीय वृद्धि के साथ, अभी तक कुल 39.59 करोड़ से अधिक जांचें की जा चुकी हैं।